реализиране на операционен риск, както следва:
 а)
 институциите, които изчисляват капиталовите изисквания с оглед на операционния риск в съответствие с част трета, дял III, глава 4 от Регламент (ЕС) No 575/2013, предоставят тази информация съобразно образци 17.01 и 17.02 от приложение I, съгласно указанията в приложение II, част II, точка 4.2;
 б)
 институциите, които изчисляват капиталовите изисквания с оглед на операционния риск в съответствие с част трета, дял III, глава 3 от Регламент (ЕС) No 575/2013 и които отговарят на най-малко един от следните критерии, предоставят тази информация съобразно образци 17.01 и 17.02 от приложение I, съгласно указанията в приложение II, част II, точка 4.2:
 i)
 съотношението на индивидуалното им балансово число към сумата от отделните балансови числа на всички институции в рамките на една и съща държава членка е равно или по-голямо от 1 %, като данните за балансовите числа се основават на данните към края на годината преди годината, предхождаща референтната дата на отчитане;
 ii)
 общата стойност на активите на институцията превишава 30 милиарда евро;
 iii)
 общата стойност на активите на институцията превишава 5 милиарда евро и 20 % от БВП на държавата членка, в която е установена;
 iv)
 по обща стойност на активите си институцията е една от трите най-големи институции, установени в дадена държава членка;
 v)
 институцията е предприятие майка на дъщерни предприятия, които сами по себе си са кредитни институции, установени в поне две държави членки, различни от държавата членка, в която е лицензирана институцията майка, когато са изпълнени едновременно следните две условия:
 —
 общата стойност на консолидираните активи на институцията превишава 5 милиарда евро;
 —
 повече от 20 % от общата стойност на консолидираните активи на институцията съгласно определението в образец 1.1 от приложение III или IV, в зависимост от случая, или от общата стойност на консолидираните пасиви на институцията съгласно определението в образец 1.2 от приложение III или IV, в зависимост от случая, се отнася до дейности с контрагенти, намиращи се в държава членка, различна от тази, в която е лицензирана институцията майка;
 в)
 институциите, които изчисляват капиталовите изисквания с оглед на операционния риск в съответствие с част трета, дял III, глава 3 от Регламент (ЕС) No 575/2013 и за които не е изпълнено нито едно от условията по буква б), предоставят информацията, посочена в подточки i) и ii) по-долу, съгласно указанията в приложение II, част II, точка 4.2:
 i)
 информацията, посочена в колона 080 на образец 17.01 от приложение I, за следните редове:
 —
 брой събития (нови събития) (ред 910);
 —
 брутен размер на загубите (нови събития) (ред 920);
 —
 брой водещи до загуби събития, подлежащи на корекции за загуби (ред 930);
 —
 корекции за загуби, свързани с предходни отчетни периоди (ред 940);
 —
 максимална единична загуба (ред 950);
 —
 сбор от петте най-големи загуби (ред 960);
 —
 общ размер на пряко възстановените загуби (с изключение на застраховане и други механизми за прехвърляне на риска) (ред 970);
 —
 общ размер на възстановяванията от застраховане и други механизми за прехвърляне на риска (ред 980);
 ii)
 информацията, посочена в образец 17.02 от приложение I;
